“หุ้นเอเชีย” เปิดลบตามดาวโจนส์ วิตกข้อมูล “เศรษฐกิจภูมิภาค”
“ตลาดหุ้นเอเชีย” เปิดลบตามดาวโจนส์ ข้อมูลที่บ่งชี้ถึงความแข็งแกร่งของกิจกรรมทางธุรกิจในสหรัฐจะผลักดันให้เฟดปรับขึ้นดอกเบี้ยเป็นเวลานานขึ้น เพื่อสกัดเงินเฟ้อ ขณะที่นักลงทุนรอคอยการเปิดเผยข้อมูลเศรษฐกิจที่สำคัญในภูมิภาคด้วย
“ตลาดหุ้นเอเชีย” เปิดลบตามดาวโจนส์ กังวลเฟดปรับขึ้นดอกเบี้ยเป็นเวลานานขึ้นเพื่อสกัดเงินเฟ้อ ขณะที่นักลงทุนรอคอยการเปิดเผยข้อมูลเศรษฐกิจที่สำคัญในภูมิภาคด้วย
22 ก.พ. 2566

ผู้สื่อข่าวรายงานว่า ตลาดหุ้นเอเชียเปิดลบในวันนี้ตามทิศทางดัชนีดาวโจนส์ตลาดหุ้นสหรัฐที่ปิดร่วงลงเกือบ 700 จุดในวันอังคาร (21 ก.พ.66) เนื่องจากนักลงทุนกังวลว่า ข้อมูลที่บ่งชี้ถึงความแข็งแกร่งของกิจกรรมทางธุรกิจในสหรัฐจะผลักดันให้ธนาคารกลางสหรัฐ (เฟด) ปรับขึ้นดอกเบี้ยเป็นเวลานานขึ้นเพื่อสกัดเงินเฟ้อ ขณะที่นักลงทุนรอคอยการเปิดเผยข้อมูลเศรษฐกิจที่สำคัญในภูมิภาคด้วย
ทั้งนี้ ดัชนีนิกเกอิเปิดภาคเช้าที่ระดับ 27,265.99 จุด ลดลง 207.11 จุด หรือ -0.75%, ดัชนีฮั่งเส็งเปิดภาคเช้าที่ระดับ 20,512.49 จุด ลดลง 17 จุด หรือ -0.08% และดัชนีเซี่ยงไฮ้คอมโพสิตเปิดภาคเช้าที่ระดับ 3,292.05 จุด ลดลง 14.47 จุด หรือ -0.44%
โดยตลาดหุ้นโตเกียวปรับตัวลง หลังการเปิดเผยดัชนีราคาผู้ผลิต (PPI) ของญี่ปุ่นปรับตัวขึ้น 1.6% ในเดือนม.ค.เมื่อเทียบรายปี
ขณะที่ดัชนี S&amp;P/ASX 200 ของตลาดหุ้นออสเตรเลียปรับตัวลง เนื่องจากดัชนีราคาค่าจ้างของออสเตรเลียในไตรมาส 4/2565 อยู่ในระดับต่ำกว่าคาดการณ์
ส่วนธนาคารกลางนิวซีแลนด์ปรับขึ้นดอกเบี้ย 0.50% จาก 4.25% สู่ระดับ 4.75% ซึ่งสอดคล้องกับการคาดการณ์
ด้าน นายพอล ชาน รัฐมนตรีว่าการกระทรวงการคลังฮ่องกงเตรียมประกาศงบประมาณภาครัฐในวันนี้ พร้อมเปิดเผยตัวเลข GDP ปี 2565 ด้วย